Diari Oficial de la Generalitat Valenciana


Sumari del DOGV 6728, del 06-03-2012 (2012/2188)

Notificació del laude emés per la Junta Arbitral de Transports de València. Expedient número V-41/2011.
-------------------------------------------------------------------------------------------------------

### Dades del document

Número de DOGV
:   6728

Data del DOGV
:   06-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2188


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-41/2011. [2012/2188]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Rentabilitum, SL, que s'ha dictat un laude en l'expedient esmentat, i atés que no se n'ha pogut efectuar la notificació a causa del parador ignorat o desconegut o per l'absència del domicili, es fa a través d'esta publicació, als efectes legals oportuns. El contingut íntegre del laude és el que s'assenyala a continuació:  
  
«Tribunal: president: Ramón Escrig Moreno. Vocals: Aurora Costa Vicente, que n'excusa l'assistència; Carlos Virosque Verdú, que n'excusa l'assistència. Secretària vocal: Amparo Peris Catalá. Parts: reclamant: Transportes Zamorano, SL-DHL Express, representada per Luis Serrano Pérez; reclamat: Rentabilitum, SL, que no compareix a l'acte de vista.  
  
A València, el 30 de gener de 2012, a les 12:35 hores, és constituïda la Junta Arbitral de Transports pels membres esmentats al marge i amb l'assistència de les parts per a resoldre l'expedient V-41/2011, i procedix a realitzar la vista oral respecte de la reclamació següent: impagament de ports. Incompareixença del demanat.  
  
Una vegada iniciada la vista oral, el president comprova la identitat de la part compareixent i la qualitat amb què intervé.   
A la part reclamada se li va notificar la demanda i la citació a la vista per al dia 30 de gener de 2012 mitjançant un edicte publicat en el Diari Oficial de la Comunitat Valenciana número 6684, de 3 de gener de 2012, i amb la posterior correcció d'errades en el Diari Oficial de la Comunitat Valenciana número 6698, de 24 de gener de 2012, pel fet de no haver sigut possible la citació a través del servici de Correus, segons queda acreditat amb la documentació que consta en l'expedient.  
Després d'haver-se concedit la paraula a la reclamant, esta deixa fonamentada la seua reclamació en els següents antecedents de fet.  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, a càrrec de la reclamada, diversos transports, durant els mesos de novembre i desembre de 2010, segons queda especificat en el text de les següents factures adjuntades a la demanda: la número S/0118994, de 30 de novembre de 2010, per 69,69 euros, i la número S/0120733, de 31 de desembre de 2010, per l'import de 35,72 euros. La suma total de les factures reclamades ascendix a 105,41 euros.  
2. Després d'haver-se presentat al cobrament els rebuts corresponents, van ser tornats quan van véncer respectivament, i per això, després de gestions reiterades de cobrament sense aconseguir-ho, s'interposa esta demanda, on se sol·licita que, una vegada siga reconegut el seu dret, es condemne la reclamada a pagar la quantitat total de 105,41 euros més els interessos de demora corresponents.  
S'apliquen els següents fonaments jurídics:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (RD 1211/1990).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha l'acord esmentat de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte n'haja manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.  
3. En consideració a l'absència dels vocals representants, tant de la federació de transportistes com dels empresaris carregadors, que en van excusar l'assistència, este laude es dicta de conformitat amb el que disposa l'apartat 7 de l'article 9 del Reial Decret 1225/2006, de 27 d'octubre, que modifica el Reial Decret 1211/1990, de 28 d'octubre, que aprova el reglament de desplegament de la Llei d'Ordenació dels Transports Terrestres, que literalment disposa que: "La inassistència de qualsevol dels membres de la Junta, llevat del president, no impedirà que s'efectue la vista ni que es dicte el laude".  
4. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals hi consten adjuntes van ser realitzats, cosa que determina el dret a cobrar-los per part de la reclamant.  
Per tot això, una vegada valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda interposada per Transportes Zamorano, SL-DHL Express, representada per Luis Serrano Pérez, contra Rentabilitum, SL, ja que dels fets relatats, documents probatoris i declaracions efectuades s'establix que, atés que s'han realitzat els transports reclamats dins de les condicions contractuals convingudes, cal pagar-ne l'import.  
  
Per tot això Rentabilitum, SL, haurà de pagar a Transportes Zamorano, SL-DHL Express, la quantitat de cent cinc euros i quaranta-un cèntims (105,41 euros), més els interessos de demora comptats des de la data d'interposició de la demanda (4 de febrer de 2011), la liquidació dels quals s'efectuarà en el moment de l'execució del laude.  
Contra este laude pot exercir-se l'acció d'anul·lació davant de la Audiència Provincial de València, en el termini de dos mesos següents al dia que es notifique, d'acord amb el que disposen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència del que s'ha dit adés, dins dels 10 dies següents al de la notificació del laude, podrà sol·licitar-se'n a esta Junta Arbitral l'esmena, aclariment o complement, d'acord amb l'article 39 de la Llei d'Arbitratge esmentada.  
Una vegada transcorreguts 20 dies des de la notificació d'este laude a les parts, podrà instar-se'n l'execució forçosa, davant del jutjat de primera instància de València que corresponga, segons el que establix la Llei Orgànica 5/2011, de 20 de maig, complementària de la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder judicial»  
Els terminis esmentats de recursos inclosos en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 21 de febrer de 2012.- El president de la Junta Arbitral de Transports de València: Ramón Escrig Moreno.